Cynllunio Gwlad A Thref, Cymru Enwi, cychwyn, cymhwyso a dehongli 1 1 Enw’r Gorchymyn hwn yw Gorchymyn Cynllunio Gwlad a Thref (Gweithdrefn Rheoli Datblygu) (Cymru) (Diwygio) 2017 a daw i rym ar 5 Mai 2017. 2 Mae’r Gorchymyn hwn yn gymwys o ran Cymru. 3 Yn y Gorchymyn hwn, ystyr “ Gorchymyn 2012 ” (“ the 2012 Order ”) yw Gorchymyn Cynllunio Gwlad a Thref (Gweithdrefn Rheoli Datblygu) (Cymru) 2012 . Diwygiadau i Orchymyn 2012 2 Mae Gorchymyn 2012 wedi ei ddiwygio yn unol â’r darpariaethau a ganlyn. Dehongli 3 Yn erthygl 2(1) yn y lle priodol mewnosoder— ystyr “datganiad achos llawn” (“ full statement of case ”) yw, ac mae’n cynnwys— datganiad ysgrifenedig sy’n cynnwys manylion llawn yr achos— y mae’r ceisydd yn bwriadu ei gyflwyno mewn perthynas â’r cais sydd wedi ei atgyfeirio at Weinidogion Cymru yn unol â chyfarwyddyd o dan adran 77 o Ddeddf 1990 ; neu y mae’r apelydd yn bwriadu ei gyflwyno mewn perthynas â’r apêl o dan adran 78 o Ddeddf 1990; a copïau o unrhyw ddogfennau ategol y mae’r ceisydd neu’r apelydd yn bwriadu cyfeirio atynt neu eu cyflwyno fel tystiolaeth; . Atgyfeirio ceisiadau at Weinidogion Cymru 4 Yn lle erthygl 13 (hysbysiad o atgyfeirio ceisiadau at Weinidogion Cymru) a’i bennawd rhodder— Atgyfeirio ceisiadau at Weinidogion Cymru 13 1 Wrth atgyfeirio unrhyw gais at Weinidogion Cymru yn unol â chyfarwyddyd o dan adran 77 o Ddeddf 1990 (atgyfeirio ceisiadau at yr Ysgrifennydd Gwladol), rhaid i awdurdod cynllunio lleol cyn gynted ag y bo’n rhesymol ymarferol— a cyflwyno i’r ceisydd hysbysiad o atgyfeirio; a b anfon copi o ffeil y cais at Weinidogion Cymru. 2 Rhaid i’r awdurdod cynllunio lleol anfon copi o’r hysbysiad o atgyfeirio at Weinidogion Cymru ar yr un pryd ag y mae’r hysbysiad yn cael ei anfon at y ceisydd. 3 Caiff ceisydd y mae hysbysiad o atgyfeirio yn cael ei gyflwyno iddo ddewis cyflwyno datganiad achos llawn i Weinidogion Cymru. 4 Rhaid i geisydd sy’n dewis gwneud hynny anfon— a y datganiad achos llawn fel bod Gweinidogion Cymru yn ei gael o fewn 4 wythnos sy’n dechrau â’r diwrnod y mae’r hysbysiad o atgyfeirio yn cael ei gyflwyno; b copi o’r datganiad achos llawn i’r awdurdod cynllunio lleol ar yr un pryd ag y caiff ei anfon at Weinidogion Cymru. 5 Yn yr erthygl hon— a ystyr “ffeil y cais” (“ application file ”) yw’r cais ynghyd â dogfennau atodol a’r holl ohebiaeth â’r awdurdod cynllunio lleol sy’n ymwneud â’r cais; a b ystyr “hysbysiad o atgyfeirio” (“ notice of reference ”) yw hysbysiad— i sy’n rhoi gwybod i’r ceisydd bod y cais wedi ei atgyfeirio at Weinidogion Cymru; ii sy’n nodi’r rhesymau a roddir gan Weinidogion Cymru dros ddyroddi’r cyfarwyddyd; a iii sy’n hysbysu’r ceisydd— aa y caiff y ceisydd gyflwyno datganiad achos llawn i Weinidogion Cymru, os yw’n dewis gwneud hynny; bb os yw’r ceisydd yn dewis cyflwyno datganiad achos llawn, rhaid i Weinidogion Cymru ei gael o fewn 4 wythnos sy’n dechrau â’r diwrnod y mae’r hysbysiad o atgyfeirio yn cael ei gyflwyno; ac cc bod rhaid anfon copi o’r datganiad achos llawn (os yw’n gymwys) i’r awdurdod cynllunio lleol ar yr un pryd ag y caiff ei anfon at Weinidogion Cymru. Apelau o dan adran 78 o Ddeddf Cynllunio Gwlad a Thref 1990 5 1 Yn erthygl 26(1) — a yn is-baragraff (a) hepgorer “, o fewn y terfyn amser a bennir ym mharagraff (2),”; b yn is-baragraff (a) ar ôl “gan Weinidogion Cymru” mewnosoder “a datganiad achos llawn”; c ar ddiwedd is-baragraff (b) mewnosoder “a chopi o’r datganiad achos llawn”. 2 Yn erthygl 26(2), yn lle “Y terfyn amser a grybwyllir ym mharagraff (1) yw” rhodder “At ddibenion adran 78(3) o Ddeddf 1990 y cyfnod amser a ragnodir y mae’n rhaid cyflwyno apêl ynddo o dan adran 78(1) o’r Ddeddf honno yw”. 3 Yn erthygl 26, yn lle paragraff (4) rhodder— 4 Caiff Gweinidogion Cymru wrthod derbyn hysbysiad o apêl— a o dan adran 78(1) o Ddeddf 1990 os nad yw’r dogfennau sy’n ofynnol o dan baragraffau (1) a (3) wedi eu cyflwyno i Weinidogion Cymru o fewn y cyfnod amser a ragnodir ym mharagraff (2); b o dan adran 78(2) o Ddeddf 1990 os nad yw’r dogfennau sy’n ofynnol o dan baragraffau (1) a (3) wedi eu cyflwyno i Weinidogion Cymru. Apelau o dan adran 195 o Ddeddf 1990 6 Ar ôl erthygl 26A mewnosoder— Apelau o dan adran 195 o Ddeddf 1990 26B 1 Rhaid i geisydd sy’n dymuno apelio i Weinidogion Cymru o dan adran 195 o Ddeddf 1990 (apelau yn erbyn gwrthod cais am dystysgrif cyfreithlondeb defnydd neu ddatblygiad presennol neu arfaethedig neu fethiant i wneud penderfyniad ar gais o’r fath) roi hysbysiad o apêl i Weinidogion Cymru drwy— a cyflwyno i Weinidogion Cymru ffurflen a gafwyd gan Weinidogion Cymru, ynghyd â— i y cyfryw rai o’r dogfennau a bennir ym mharagraff (2) sy’n berthnasol i’r apêl; a ii datganiad achos llawn; b cyflwyno i’r awdurdod cynllunio lleol gopi o’r ffurflen a grybwyllir yn is-baragraff (a), cyn gynted ag y bo’n rhesymol ymarferol, ynghyd â chopi o unrhyw ddogfennau perthnasol a grybwyllir ym mharagraff (2)(ch) a chopi o’r datganiad achos llawn. 2 Y dogfennau a grybwyllir ym mharagraff (1)(a)(i) yw— a y cais a wnaed i’r awdurdod cynllunio lleol a arweiniodd at yr apêl; b yr holl blaniau, lluniadau a dogfennau a anfonwyd at yr awdurdod mewn cysylltiad â’r cais; c yr holl ohebiaeth gyda’r awdurdod mewn perthynas â’r cais; ch unrhyw blaniau, dogfennau neu luniadau eraill mewn perthynas â’r cais nad oedd wedi eu hanfon at yr awdurdod; d yr hysbysiad o’r penderfyniad neu’r dyfarniad, os oes un. 3 At ddibenion adran 195(1B) o Ddeddf 1990, y cyfnod amser a ragnodir y mae’n rhaid i apêl a wneir o dan adran 195(1)(a) o’r Ddeddf honno gael ei gwneud ynddo yw 6 mis o ddyddiad yr hysbysiad o benderfyniad neu ddyfarniad sy’n arwain at yr apêl. 4 Caiff Gweinidogion Cymru wrthod derbyn hysbysiad o apêl— a o dan adran 195(1)(a) o Ddeddf 1990 os na chyflwynir y dogfennau sy’n ofynnol o dan baragraffau (1) a (2) i Weinidogion Cymru o fewn y cyfnod amser a ragnodir ym mharagraff (3); b o dan adran 195(1)(b) o Ddeddf 1990 os na chyflwynir y dogfennau sy’n ofynnol o dan baragraffau (1) a (2) i Weinidogion Cymru. 5 Caiff Gweinidogion Cymru ddarparu, neu drefnu ar gyfer darparu, gwefan i’w defnyddio at ba bynnag ddibenion a ystyrir yn briodol gan Weinidogion Cymru— a sy’n ymwneud ag apelau o dan adran 195 o Ddeddf 1990 a’r erthygl hon, a b y gellir eu cyflawni yn electronig. 6 Pan fo person yn rhoi hysbysiad o apêl i Weinidogion Cymru gan ddefnyddio cyfathrebiadau electronig, mae darpariaethau erthygl 32 yn gymwys. Amrywio ceisiadau ar ôl hysbysiad o apêl 7 Ar ôl erthygl 26B mewnosoder— Amrywio ceisiadau ar ôl hysbysiad o apêl 26C 1 At ddibenion adrannau 78(4BA) a 195(1DA) o Ddeddf 1990 yr amgylchiad a ragnodir yw bod y cais y mae’r apêl yn ymwneud ag ef yn cynnwys gwall cywiradwy. 2 Mae cais sydd wedi ei amrywio o dan yr amgylchiad a ragnodir ym mharagraff (1) yn destun unrhyw ymgynghori pellach y mae Gweinidogion Cymru yn ystyried ei fod yn briodol. 3 Yn yr erthygl hon ystyr “gwall cywiradwy” (“ correctable error ”) yw gwall— a sydd wedi ei gywiro er mwyn sicrhau bod yr wybodaeth a gynhwysir yn y cais a’r dogfennau atodol yn gyson; a b nad yw’n addasu hanfod y cais. Darpariaethau trosiannol ac arbed 8 1 Mae paragraff (2) yn gymwys pan fo unrhyw un neu ragor o’r canlynol yn digwydd mewn perthynas â chais a wnaed cyn i’r Gorchymyn hwn ddod i rym— a bod y cais yn cael ei atgyfeirio at Weinidogion Cymru yn unol â chyfarwyddyd o dan adran 77 o Ddeddf Cynllunio Gwlad a Thref 1990, neu b bod apêl yn cael ei wneud. 2 Mae Gorchymyn 2012 yn gymwys i’r cais hwnnw neu’r apêl honno fel pe na bai’r diwygiadau a wneir gan erthyglau 2 i 7 wedi eu gwneud. Jane Hutt Un o Weinidogion Cymru 5 Ebrill 2017